LT Europos Sąjungos oficialusis leidinys C 55/22

Valstybių narių perduotos informacijos apie suteiktą valstybės pagalbą pagal Komisijos reglamentą (EB) Nr. 1/2004 dėl EB sutarties 87 ir 88 straipsnių taikymo valstybės pagalbai mažosioms ir vidutinėms įmonėms, kurios verčiasi žemės ūkio produktų gamyba, perdirbimu ir prekyba, santrauka

(Tekstas svarbus EEE)

(2007/C 55/06)

XA numeris: XA 102/06

Valstybė narė: Latvija

Regionas: —

Pagalbos schemos arba įmonės, gaunančios individualią pagalbą, pavadinimas: Pagalbos schema „Pagalba žemės ūkio gyvūnų genetinei kokybei nustatyti“

Teisinis pagrindas: Ministru kabineta 2006. gada 3. janvāra noteikumi Nr. 21 „Noteikumi par valsts atbalstu lauksaimniecībai 2006. gadā un tā piešķiršanas kārtību“

Planuojamos metinės išlaidos pagal schemą arba bendra įmonei suteiktos individualios pagalbos suma: Pagalbos schemos bendra apimtis 2006 metais — 5 649 265 Latvijos latų LVL

Maksimalus pagalbos intensyvumas: Skiriama pagalba sudaro 70 % investicijų, kurias investavo tretieji asmenys, nustatydami žemės ūkio gyvūnų genetinę kokybę:

Įgyvendinimo data: Įsigalios paskelbus laikraštyje „Latvijas Vēstnesis“ (paskelbti numatyta 2006 m. lapkričio 15 d.)

Pagalbos schemos arba individualios pagalbos laikotarpis:

Pagalbos tikslas: Pagalbos tikslas — padėti didinti genetinį žemės ūkio gyvūnų potencialą, kad būtų prisidedama tikslingai puoselėjant žemės ūkio gyvūnų ekonominę ir genetinę vertę didinančias ypatybes

Atitinkamas(-i) sektorius(-iai): Pagalba yra skiriama mažoms ir vidutinėms žemės ūkio įmonėms.

Pagalba skiriama gyvulininkystės sektoriui

Atsakingos institucijos pavadinimas ir adresas:

Zemkopības ministrija Riga Latvijas Republikas Zemkopības ministrija LV-1981 Rīga

Interneto adresas: www.zm.gov.lv

Kita informacija: Pagalba gyvulininkystės sektoriui skiriama pagal 2003 m. gruodžio 23 d. Komisijos reglamentą (EB) Nr. 1/2004 dėl EB sutarties 87 ir 88 straipsnių taikymo valstybės pagalbai mažosioms ir vidutinėms įmonėms, kurios verčiasi žemės ūkio produktų gamyba, perdirbimu ir prekyba.

XA numeris: XA 103/06

Valstybė narė: Ispanija

Regionas: Katalonija

Pagalbos schemos arba įmonės, gaunančios individualią pagalbą, pavadinimas: Pagalba žemės ūkio technikai įsigyti ir žemės ūkio valdoms modernizuoti

Teisinis pagrindas: Orden ARP/153/2005, de 12 de abril, por la que se aprueban las bases reguladoras de las ayudas para la adquisición de maquinaria agrícola y la modernización de explotaciones agrarias, y se convocan las correspondientes al año 2005 (DOGC 4366 de 19.4.2005)

Planuojamos metinės išlaidos pagal schemą arba bendra įmonei suteiktos individualios pagalbos suma: Kadangi pagalba teikiama paskolų palūkanų subsidijomis, pagalbos suma išmokama per visą paskolų galiojimo laikotarpį, kuris neviršija 8 metų

2005 m. 150 000 EUR

2006 m. 150 000 EUR

Didžiausias pagalbos intensyvumas: Pagalba teikiama paskolų palūkanų subsidijomis, kurios negali viršyti vieno paskolų, skirtų reikalavimus atitinkančioms investicijoms finansuoti, palūkanų procentinio punkto. Didžiausia paskolos suma sudaro 90 % reikalavimus atitinkančios investicijos, išskyrus PVM, o paskolos suma negali viršyti 150 000 EUR. (Dėl išsamesnės informacijos apie paskolų sąlygas žr. Pagrindinių taisyklių priedo 6.3 punktą). Didžiausias pagalbos intensyvumas yra 2,71 % už 5 metų ir 6 mėnesių paskolą ir 3,84 % už 8 metų paskolą

Įgyvendinimo data:

Pagalbos schemos arba individualios pagalbos laikotarpis: 2006 12 31. Pagalba mokama ne ilgesnį nei 8 metų laikotarpį, kol visiškai grąžinamos suteiktos paskolos

Pagalbos tikslas: Pagalbos tikslas yra skatinti investicijas žemės ūkio valdoms modernizuoti, nes jos leistų sumažinti gamybos išlaidas, pagerinti ir perorientuoti valdoje vykdomą žemės ūkio gamybą, pagerinti produktų kokybę, apsaugoti ir pagerinti aplinką, įvairinti žemės ūkio ir kitą veiklą arba įsigyti žemės ūkio įrangos. (4 straipsnis)

Reikalavimus atitinka šios išlaidos:

žemės ūkio įrangos įsigijimo,

statybų, nekilnojamo turto, reikalingo žemės ūkio valdai modernizuoti, įsigijimas arba gerinimas,

ūkiui modernizuoti reikalingos naujos įrangos ir įrenginių, įskaitant kompiuterių programinę įrangą, įsigijimo arba išperkamosios nuomos išlaidos,

bendrosios išlaidos, tarp jų užmokesčiai architektams, inžinieriams ir ekspertams, galimybių tyrimo, patentų ir licencijų įsigijimo išlaidos, iki 12 % pirmiau minėtų išlaidų, jei jos reikalingos ūkiui modernizuoti

Ekonomikos sektorius(-iai): Sutarties I priede nurodytų produktų gamyba ir perdirbimas, išskyrus žuvininkystės ir akvakultūros produktus, nurodytus Tarybos reglamente (EB) Nr. 104/2000, ir produktus, kurių KN kodai yra 4502, 4503 ir 4504 (kamštienos produktus)

Pagalbą teikiančios institucijos pavadinimas ir adresas:

Departamento de Agricultura, Ganadería y Pesca Generalitat de Catalunya Gran Via de les Corts Catalanes, 612-614 E-08007 Barcelona

Tinklalapis: https://www.gencat.net/diari_c/4366/05101050.htm

Kita informacija: —

XA Nr.: XA 104/06

Valstybė narė: Jungtinė Karalystė

Regionas: Kambrija

Pagalbos schemos arba įmonės, gaunančios individualią pagalbą, pavadinimas: Farming Connect Cumbria (FCC)

Teisinis pagrindas: Sections 4 and 5 of the Regional Development Agencies Act 1998

Pagal schemą planuojamos metinės išlaidos arba bendra įmonei suteiktos individualios pagalbos suma

Didžiausias pagalbos intensyvumas:

A) Konsultavimas verslo klausimais ir pagalba prašant dotacijų Pagalbos intensyvumas bus 100 %. Vienam gavėjui skiriama pagalbos suma pagal šį punktą bus ribojama, nustatant, kad pagalba techniniais klausimais per 3 metus negali viršyti 100 000 EUR. Tačiau manoma, kad maksimali pagalbos suma vienam gavėjui bus visais atvejais daug mažesnė nei 100 000 EUR.

B) FCC dotacijos plėtrai Maksimalus pagalbos intensyvumas bus 40 %, o jauniems ūkininkams (kaip nurodyta Reglamento 1257/1999 su paskutiniais pakeitimais 8 straipsnyje) per pirmuosius 5 įsikūrimo metus — 50 %. Skiriamų dotacijų didžiausia suma visiems pareiškėjams yra 16 000 GBP vienam projektui. Pareiškėjai gali prašyti pagalbos daugiau nei vienam projektui, bet pagal šį punktą vienam pareiškėjui skiriama bendra suma negali viršyti 30 000 GBP.

C) FCC dotacijos konsultavimui techniniais klausimais Maksimalus pagalbos intensyvumas bus 50 %. Skiriamų dotacijų didžiausia suma bus 1 300 GBP vienam projektui

Įgyvendinimo data:

Pagalbos schemos arba individualios pagalbos trukmė: Pirminės paraiškos prisijungti prie FCC programos turi būti pateiktos iki 2007 m. gruodžio 31 d.

Konsultacijos teikiamos iki 2008 m. kovo 31 d.

Paraiškų FCC dotacijoms plėtrai gauti pateikimo paskutinė data yra 2007 m. kovo 31 d., o visi prašymai dėl išmokų turi būti pateikti iki 2007 m. gruodžio 31 d.

Paraiškų FCC dotacijoms konsultavimui techniniais klausimais gauti pateikimo paskutinė diena yra 2008 m. sausio 31 d., o visi prašymai dėl išmokų turi būti pateikti iki 2008 m. kovo 31 d.

Pagalbos tikslas: Tikslas — užtikrinti pagalbą ilgalaikei tvariai Kambrijos ūkinės veiklos kaime plėtrai skatinant:

žemės ūkio įmonių veiklos įvairinimą žemės ūkio sektoriuje;

verslo našumą;

gyvūnų gerovę;

kaimo aplinkosaugą.

Reikalavimus atitinkančios išlaidomis laikomas užmokestis už konsultacines paslaugas pagal Reglamento 1/2004 14 straipsnį.

Išlaidos, už kurias skiriama pagalba, - tai nekilnojamo turto statybų, įsigijimo ar patobulinimo išlaidos, naujų mašinų ir įrangos, įskaitant kompiuterių programinės įrangos, pirkimo ar išperkamosios nuomos išlaidos ir iki 12 % remtinų išlaidų sudarančios bendrosios išlaidos architektams, inžinieriams, mokesčiai už konsultacines paslaugas, ekonominį techninį pagrindimą, patentus ir licencijas. Tai atitinka Reglamento 1/2004 4 straipsnį.

Reikalavimus atitinkančios išlaidomis laikomas užmokestis už konsultacines paslaugas pagal Reglamento 1/2004 14 straipsnį.

Ekonomikos sektorius (-iai): Ši schema taikoma ūkyje vykdomai žemės ūkio produktų gamybos, perdirbimo ir prekybos veiklai. Visiems daliniams sektoriams skiriama įvairių rūšių pagalba, išskyrus pieno ir pieno produktų pakaitalų ar į juos panašių produktų gamybą bei prekybą ir gamybą bei prekybą cukraus sektoriuje, kuriam neskiriamos dotacijos investicijoms

Pagalbą teikiančios institucijos pavadinimas ir adresas:

Cumbria Vision Gillan Way Penrith 40 Business Park Penrith Cumbria CA11 9BP United Kingdom

Tinklalapio adresas: http://www.crea.co.uk/farming.htm. Prie antraštės „Downloads (adobe acrobat PDF format)“ rasite „Click to download Farming Connect Cumbria criteria“. Arba PDF laikmeną galite rasti tiesiogiai http://www.crea.co.uk/downloads/Scheme %20Criteria.pdf.

Informaciją apie schemą taip pat galite rasti pagrindiniame Jungtinės Karalystės tinkle, kuriame pateikiamas žemės ūkio srities valstybės pagalbos schemų, kurioms taikomos išimtys, sąrašas www.defra.gov.uk/farm/policy/state-aid/setup/exist-exempt.htm. Spauskite nuorodą „Farming Connect Cumbria 2006“.

Kita informacija: Schemą sudaro 3 atskiros priemonės:

Konsultavimas įvairiais verslo klausimais ir paramos paslaugos ūkininkams ir kitiems žemės ūkio produktų gamintojams, pritaikytos specifiniams verslo poreikiams ir padedančios paruošti oficialų verslo planą siekiant pagerinti verslo efektyvumą.

Verslininkai galės kreiptis dotacijų, padėsiančių įgyvendinti šį verslo planą investuojant į ūkį ir taip plečiant ūkio ateities galimybes.

Taip pat ūkininkams gali būti suteikiamos dotacijos nuodugnesnio konsultavimo verslo plano įgyvendinimo klausimais išlaidoms padengti.

Didelę pagalbos dalį sudaro dotacijos, išmokamos vėliau, pristačius patvirtintas sąskaitas–faktūras, kai įvykdomas 1 etapas (verslo plano parengimas). Todėl dauguma išlaidų atsiras schemos įgyvendinimo laikotarpio pabaigoje.

Ši schema iš dalies pakeičia schemą XA 32/04, kuri užbaigiama 2006 m. lapkričio 30 d., ir perima jos biudžetą.

Ši schema bus iš dalies keičiama atsižvelgiant į būsimus valstybės pagalbos taisyklių pakeitimus.

XA Nr.: XA 106/06

Valstybė narė: Jungtinė Karalystė

Regionas: Rytų Midlandsas

Pagalbos schemos pavadinimas: Bendrų tiekimo grandinių plėtojimas Rytų Midlandse (Developing collaborative supply chains in the East Midlands)

Teisinis pagrindas: Section 5 of the Regional Development Agencies Act 1998

Planuojamos metinės išlaidos pagal schemą: 2006 m. gruodžio 22 d. — 2007 m. kovo 31 d.: 70 000 GBP

2007 m. balandžio 1 d. — 2008 m. kovo 31 d.: 80 000 GBP

Didžiausias pagalbos intensyvumas: Pagalbos intensyvumas 100 %

Įgyvendinimo data:

Pagalbos schemos trukmė: Iki 2008 m. kovo 31 d.

Pagalbos tikslas: Sektoriaus plėtojimas. Pagal schemą bus teikiama informacija ir konsultacijos ūkininkams, ūkininkų valdomoms įmonėms ir kitoms bendroms įmonėms, priklausančioms žemės ūkio produktų tiekimo grandinei Rytų Midlandse.

Tikslas — padėti gerinti ūkininkavimo rezultatus ir veiksmingumą skatinant bendradarbiavimą ir didinant tiekimo grandinės veiksmingumą, taip pat pagerinti žemės ūkio produkcijos rinkodarą ir padėti naudotis naujomis rinkos galimybėmis.

Ši pagalba išmokama laikantis Reglamento 1/2004 14 straipsnio nuostatų, o reikalavimus atitinkančias išlaidas sudaro konsultavimo paslaugos ir mokymo programų organizavimas

Ekonomikos sektorius (-iai): Schema daugiausia taikoma pirminių žemės ūkio produktų, būtent grūdų, raudonos mėsos ir šviežių produktų, gamyboje aktyviai dalyvaujančioms įmonėms. Tačiau kai kurios įmonės, priklausančios kitoms platesnės žemės ūkio produktų tiekimo grandinės dalims (įskaitant perdirbimą ir pardavimą), taip pat turi teisę dalyvauti. Schema gali pasinaudoti bet kokius žemės ūkio produktus gaminančios (taip pat perdirbančios arba parduodančios) įmonės

Pagalbą teikiančios institucijos pavadinimas ir adresas:

East Midlands Development Agency Apex Court City Link Nottingham NG2 4LA United Kingdom

Tinklalapio adresas: http://www.effp.com/StellentEFFPLIVE/groups/public/documents/press_releases/developingcollabora_ia457701ca.hcsp

Informaciją apie schemą taip pat galite rasti pagrindiniame Jungtinės Karalystės tinkle, kuriame pateikiamas žemės ūkio srities valstybės pagalbos schemų, kurioms taikomos išimtys, sąrašas http://www.defra.gov.uk/farm/policy/state-aid/setup/exist-exempt.htm

Kita informacija: Schema bus taikoma visoms tiekimo grandinėje dalyvaujančioms įmonėms, kurios perdirba arba parduoda į EB sutarties 1 priedą neįtrauktus produktus. Pagalba tokioms įmonėms mokama atsižvelgiant į Komisijos reglamentą 69/2001 dėl de minimis pagalbos arba į bet kokį jį pakeičiantį reglamentą.

Pagalbos gavėjai negali pasirinkti paslaugų teikėjo. Paslaugas teiks atrinkta Anglijos ūkininkavimo ir maisto partnerystės organizacija (EFFP), kuriai bus mokama pagal rinkos principus.

XA Nr.: XA 107/06

Valstybė narė: Prancūzija

Regionas: Pajūrio Senos (Seine-Maritime) departamentas

Pagalbos pavadinimas: Pagalba investicijoms į žemės ūkio produktų perdirbimą ir pardavimą

Teisinis pagrindas:

— Articles 4.3 e) et 7 du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Pagal pagalbos schemą planuojamos metinės išlaidos: 150 000 EUR

Didžiausias pagalbos intensyvumas: Iki 40 % reikalavimus atitinkančių investicijų

Taikymo data: Gavus Europos Komisijos pranešimo gavimo patvirtinimą

Pagalbos schemos trukmė: Pagalbos schema taikoma 2007-2009 m

Pagalbos tikslas: Kartu su Havro, Ruano ir Djepo aglomeracijomis Pajūrio Senos departamentas yra svarbus žemės ūkio produktų vartotojas, be to, yra netoli Paryžiaus, todėl susilaukia didelių turistų srautų.

Šia pagalbos priemone departamentas siekia paskatinti žemės ūkio produktų gamintojus perdirbti savo produktus vietoje, kad galėtų gauti tiesioginės pridėtinės vertės. Numatytomis investicijomis planuojama pagerinti produkciją ir padidinti jos įvairovę.

Pagalbos schema taikoma ūkininkams, planuojantiems prekiauti individualiai arba ūkininkų grupėje. Schema sudarys galimybę finansuoti pastatų renovaciją ir žemės ūkio produktų prekybai reikalingą įrangą.

Subsidijuojamų išlaidų žemiausia riba yra 1 500 EUR, aukščiausia — 30 000 EUR individualiems projektams ir 60 000 EUR kolektyviniams projektams.

Norėdamas gauti šią pagalbą, ūkininkas privalo perdirbti savo paties produktus, laikytis sanitarijos, aplinkosaugos, higienos, kur tinka — gyvūnų gerovės reikalavimų, taip pat administracinių normų, ir tiesiogiai prekiauti visa savo produkcija arba jos dalimi.

Reikalavimus atitinka šios išlaidos:

ūkinio pastato renovacija į prekybos patalpas, vidaus ir lauko (stovėjimo aikštelė, apšvietimas, iškabos) įrengimas;

prekybos įrangos pirkimas (kasos aparatas, šaldymo įranga, automobilyje montuojama šaldymo įranga);

tam tikros specializacijos gamintojų (pvz., bitininkų) įrangai įsigyti;

reikalingos tam tikrų produktų (vaisių, daržovių) sandėliavimo ir pakavimo įrangos pirkimas

Ekonomikos sektorius (-iai): Visos ekonomiškai gyvybingos Pajūrio Senos žemės ūkio valdos.

Ekonominių interesų grupės

Pagalbą teikiančios institucijos pavadinimas ir adresas:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Tinklavietė: http://www.seinemaritime.net skyrius guide des aides

Informacijos santrauka bus patalpinta tinklalapyje tik tuomet, kai Europos Komisija įregistruos šią lentelę.

XA Nr.: XA 108/06

Valstybė narė:: Prancūzija

Regionas: Pajūrio Senos (Seine-Maritime) departamentas

Pagalbos pavadinimas: Pagalba investicijoms, skirtoms išsaugoti ir pagerinti natūralią aplinką, skyrius „Kova su dirvožemio erozija“

Teisinis pagrindas:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Pagal pagalbos schemą planuojamos metinės išlaidos: 100 000 EUR

Didžiausias pagalbos intensyvumas: Iki 40 % reikalavimus atitinkančių išlaidų.

Iki 50 % jauniesiems ūkininkams (jei jaunasis ūkininkas investuoja per penkerius metus nuo įsikūrimo).

Taikymo data: Gavus Europos Komisijos pranešimo gavimo patvirtinimą

Pagalbos schemos trukmė: 2007–2009 m. laikotarpis

Pagalbos tikslas: Pajūrio Senos departamentas dėl jam būdingo dirvožemio nuolatos susiduria su purvo srovių reiškiniu po stipraus lietaus, dažniausiai iškrintančio rudens pabaigoje ar pavasarį. Be to, dėl karstinio podirvio ir vandens išteklių požeminės kilmės išgaunamas vanduo dažnai būna drumstas ir netinkamas vartoti.

Dauguma problemos sprendimo būdų susiję su žemdirbystės praktikos pritaikymu prie vietos sąlygų ir dirvožemio paruošimu.

Pajūrio Senos departamento numatyta pagalbos priemone siekiama padėti ūkininkams nusipirkti įrangą, leidžiančią sumažinti plutos susidarymo, vandens nutekėjimo, purvo srovių ir drumstumo riziką. Šiomis investicijomis siekiama išsaugoti ir pagerinti natūralią aplinką.

Nuo 2007 m. ir atsižvelgiant į ribotą šios schemos biudžetą, didžiausia pagalbos suma vienam pagalbos gavėjui jokiu būdu negali viršyti 400 000 EUR per tris finansinius metus, laikantis būsimojo reglamento dėl žemės ūkio išimties

Reikalavimus atitinka ši įranga:

lokalizuoto žemės dirbimo įrankiai, leidžiantys apdirbti žemę tik sėjos juostoje. Tokiu būdu sklypo lieka neapdirbti, ir taip užtikrinamas didesnis atsparumas erozijai;

dirvą dengiančių augalų sėjos į jau augančias kultūras įranga. Ši labai specifinė įranga leidžia implantuoti paklotą, ypač po kukurūzais. Nuėmus derlių, paklotas sparčiai auga, ir žiemą dirvos paviršius nebebūna plikas;

purenimo įranga. Ši įranga leidžia atkurti dirvos pralaidumą pavasarį kaupiamųjų augalų (runkelių ir kukurūzų) plotuose;

lengvo dirvos skutimo (lėkščiavimo) įrankiai, leidžiantys nuėmus derlių sukurti dirvos porėtumą ir palengvinti vandens infiltraciją;

tarpinių kultūrų sėjamosios žieminei dirvų paklotei sukurti, speciali įranga žieminės paklotės įterpimui (tarpinės kultūros);

vėžių šalinimo įranga, tvirtinama prie mašinų ir šalinanti ratų vėžes, kuriose dažnai susidaro stiprios vandens srovės ir išgraužos.

Ekonomikos sektorius (-iai):

— visos ekonomiškai gyvybingos Pajūrio Senos žemės ūkio valdos;

— CUMA (žemės ūkio įrangos naudotojų kooperatyvai), kurių būstinė yra Pajūrio Senos departamente

Pagalbą teikiančios institucijos pavadinimas ir adresas:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Tinklavietė: http://www.seinemaritime.net skyrius guide des aides

Informacijos santrauka bus patalpinta tinklalapyje tik tuomet, kai Europos Komisija įregistruos šią lentelę.

XA Nr.: XA 109/06

Valstybė narė: Prancūzija

Regionas: Pajūrio Senos (Seine-Maritime) departamentas

Pagalbos pavadinimas: Pagalba investicijoms į vandens apsaugą.

Teisinis pagrindas:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Pagal pagalbos schemą planuojamos metinės išlaidos: 100 000 EUR

Didžiausias pagalbos intensyvumas: Iki 40 % reikalavimus atitinkančių išlaidų.

Iki 50 % jauniesiems ūkininkams (jei jaunasis ūkininkas investuoja per penkerius metus nuo įsikūrimo)

Taikymo data: Gavus Europos Komisijos pranešimo gavimo patvirtinimą

Pagalbos schemos trukmė: 2007–2009 m. laikotarpis.

Pagalbos tikslas: Visas Pajūrio Senos departamentas pagal 1991 m. gruodžio mėn. nitratų direktyvą (91/676/EEB) yra laikomas pažeidžiama zona. Iš tiesų, vis daugiau vandens išteklių nukenčia dėl taršos augalų apsaugos produktais.

Pagal 2000 m. spalio 23 d. Europos Parlamento ir Tarybos direktyvą 2000/60/EB, nustatančią Bendrijos veiksmų vandens politikos srityje pagrindus, iki 2015 m. turi būti pasiekta „gera ekologinė vandens telkinių būklė“.

Pajūrio Senos departamente taikoma priemone siekiama padėti ūkininkams finansuoti papildomas išlaidas investicijoms, viršijančioms pagal teisės aktus reikalaujamus mažiausius vandens išteklių apsaugos standartus. Šių investicijų tikslas — išsaugoti ir pagerinti natūralią aplinką.

Be to, departamento teikiamos pagalbos dydis priklauso nuo ūkio geografinės padėties prioritetine tvarka saugomų vandens išteklių atžvilgiu.

Nuo 2007 m. didžiausia pagalba vienam gavėjui negali viršyti 400 000 EUR per tris finansinius metus.

Reikalavimus sutelktųjų taršos šaltinių rizikos mažinimo srityje atitinka šios išlaidos:

augalų apsaugos produktų sandėliavimo patalpoms;

purkštuvų pakrovimo platformoms;

kuro arba skystųjų trąšų saugojimo talpoms, kai šie įrengimai nesiekia tam tikrai įrengimų kategorijai nustatytų ribų;

purkštuvų įrangai (įterpėjai, skalavimo bakai, atkertamieji atbuliniai vožtuvai ir pan.).

Reikalavimus išsklaidytos taršos rizikos mažinimo srityje atitinka šios išlaidos:

kratytuvams;

išlaistymo žarnoms;

diskiniams įterpėjams;

dantiniams įterpėjams;

skleidimo būgnams;

kompostavimo įrangai

Ekonomikos sektorius (-iai):

— Visos ekonomiškai gyvybingos Pajūrio Senos žemės ūkio valdos

— CUMA (žemės ūkio įrangos naudotojų kooperatyvai), kurių būstinė yra PajūrioSenos departamente.

Pagalbą teikiančios institucijos pavadinimas ir adresas:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Tinklavietė: http://www.seinemaritime.net skyrius guide des aides

Informacijos santrauka bus patalpinta tinklalapyje tik tuomet, kai Europos Komisija įregistruos šią lentelę.

XA Nr.: XA 110/06

Valstybė narė: Jungtinė Karalystė

Regionas: Šiaurės Rytų Anglija

Pagalbos schemos pavadinimas: The North East Collaboration Advisory Service

Teisinis pagrindas: Section 5 of the Regional Development Agencies Act 1998

Planuojamos metinės išlaidos pagal schemą:

2006 m. gruodžio 29 d. — 2007 m. kovo 31 d.: 80 000 GBP

2007 m. balandžio 1 d. — 2008 m. kovo 31 d.: 180 000 GBP

2008 m. balandžio 1 d. — 2009 m. kovo 31 d.: 180 000 GBP

2009 m. balandžio 1 d. — 2010 m. kovo 31 d.: 180 000 GBP

2010 m. balandžio 1 d. — 2011 m. kovo 31 d.: 70 000 GBP

Didžiausias pagalbos intensyvumas: Pagalbos intensyvumas yra 100 %

Įgyvendinimo data:

Pagalbos schemos trukmė: Iki 2011 m. kovo 31 d.

Pagalbos tikslas: Sektoriaus plėtojimas. Pagal schemą bus teikiamos konsultacijos ūkininkams, ūkininkų valdomoms įmonėms ir kitoms įmonėms, priklausančioms žemės ūkio produktų tiekimo grandinei Anglijos rytuose.

Bus konsultuojama apie bendradarbiavimą, padedama gerinti ūkininkavimo rezultatus ir veiksmingumą, taip pat žemės ūkio produktų rinkodarą.

Ši pagalba išmokama laikantis Reglamento 1/2004 14 straipsnio nuostatų, o reikalavimus atitinkančias išlaidas sudaro konsultavimo paslaugos.

Ekonomikos sektorius (-iai): Schema daugiausia taikoma žemės ūkio produktų, būtent grūdų, pasėlių, raudonos mėsos ir pieno produktų, gamyboje aktyviai dalyvaujančioms įmonėms. Tačiau kai kurios įmonės, priklausančios kitoms platesnės žemės ūkio produktų tiekimo grandinės dalims (įskaitant perdirbimą ir pardavimą), taip pat turi teisę dalyvauti. Schema gali pasinaudoti bet kokius žemės ūkio produktus gaminančios (taip pat perdirbančios arba parduodančios) įmonės

Pagalbą teikiančios institucijos pavadinimas ir adresas:

One North East Stella House Goldcrest Way Newburn Riverside Newcastle Upon Tyne NE15 8NY United Kingdom

Tinklalapio adresas: http://www.effp.com/StellentEFFPLIVE/groups/public/documents/press_releases/northeastofenglandc_ia45783e42.hcsp

Informaciją apie schemą taip pat galite rasti pagrindiniame Jungtinės Karalystės tinkle, kuriame pateikiamas žemės ūkio srities valstybės pagalbos schemų, kurioms taikomos išimtys, sąrašas http://www.defra.gov.uk/farm/policy/state-aid/setup/exist-exempt.htm

Kita informacija: Schema bus taikoma visoms tiekimo grandinėje dalyvaujančioms įmonėms, kurios perdirba arba parduoda į EB sutarties 1 priedą neįtrauktus produktus. Pagalba tokioms įmonėms mokama atsižvelgiant į Komisijos reglamentą 69/2001 dėl de minimis pagalbos arba į bet kokį jį pakeičiantį reglamentą.

Pagalbos gavėjai negali pasirinkti paslaugų teikėjo. Paslaugas teiks atrinkta Anglijos ūkininkavimo ir maisto partnerystės organizacija (EFFP), kuriai bus mokama pagal rinkos principus.